नजफगढ़ मैट्रो न्यूज/नजफगढ़/- सड़कों पर रोजाना होने वाले हादसों से बचाव के लिए व लोगों को यातायात नियमों के प्रति जागरूक करने के लिए नजफगढ़ की महिलाओं ने बाईक रैली निकाली। इस रैली में 150 से ज्यादा मोटर साइकिल, स्कूटी व स्कूटरों पर यातायात के नियमों के सलोगन लिखे बैनर लेकर महिलाओं ने करीब पांच किलोमीटर लंबी रैली निकाली। जो बीडीओं ऑफिस से शुरू होकर नजफगढ़ फिरनी से होती हुई एसडीएम कार्यालय पर संपन्न हुई।
रैली के माध्यम से महिलाओं ने नजफगढ़ वासियों को न केवल सड़क सुरक्षा के प्रति जागरूक किया बल्कि लोगां को यह भी विश्वास दिलाया की यातायात के नये कानून हमारी सुरक्षा के लिए हैं। इस रैली का आयोजन नजफगढ़ की संस्था पराक्रम ने किया जिसके साथ यातायात पुलिस व दूसरे एनजीओ की महिलाओं ने भी भाग लेकर अपना सहयोग दिया। रैली को डा. नीरज वत्स व यातायात पुलिस के अधिकारियों ने हरी झंडी दिखाकर रवाना किया। इस रैली में टीम के सदस्य अनुपम मिश्रा, डा. संजय पराशर, पंकज कलकल, रितू गुप्ता, शोभा कंवर, ललीता मलहान व डा. शिक्षा वत्स ने अपने संगठनों के सदस्यों के साथ पूरा सहयोग दिया। इस संबंध में नजफगढ़ टीआई यशपाल यादव ने बताया कि यातायात नियमों के प्रति लोगों को जागरूक करने के लिए सामाजिक संगठनों की महिलाओं ने जो सहयोग किया है, वह सराहनीय है। रैली से हालांकि फिरनी से गुजरने वाले लोगों को परेशानी झेलनी पड़ी। लेकिन यातायात पुलिस ने परिवहन व्यवस्था को बिगड़ने से बचाने के लिए एक तरफ के मार्ग को सुचारू रूप से चलाये रखा। जिसकारण लोगां को गुजरने में तकलीफ कम हुई और उन्हे यातायात के नियमों को भी जानने का मौका मिला। रैली के समापन पर डा. वत्स ने सभी का धन्यवाद व आभार प्रकट किया।
More Stories
डीएल, आरसी, पीयूसी और इंश्योरेंस नही होने पर भी नही कटेगा चालान
राहुल गांधी ने रचा इतिहास, लाल चौक पर दूसरे कांग्रेसी नेता ने फहराया तिरंगा,
पंजाब व दिल्ली में कई बड़े हिंदू नेताओं की हत्या की थी योजना
नीलम कृष्ण पहलवान हवन-यज्ञ के साथ किया चुनावी कार्यालय का उद्घाटन
नजफगढ़ क्षेत्र में 13 वर्षीय लड़के ने लगाई फांसी, मौत से पहले बनाया वीडियों
भाभी के साथ रेप के आरोपी को हिरासत के बाद पुलिस ने छोड़ा